1986L0297 — DA — 30.10.1997 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS DIREKTIV

af 26. maj 1986

om indbyrdes tilnærmelse af medlemsstaternes lovgivning om kraftudtag på landbrugs- og skovbrugshjultraktorer og skærme dertil

(86/297/EØF)

RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæske økonomiske Fællesskab, særlig artikel 100, under henvisning til forslag fra Kommissionen ( 1 ), under henvisning til udtalelse fra Europa-Parlamentet ( 2 ), under henvisning til udtalelse fra Det økonomiske og sociale Udvalg ( 3 ), og ud fra følgende betragtninger: ud fra følgende betragtninger: De tekniske forskrifter, som skal overholdes for landbrugs- og skovbrugshjultraktorer i henhold til nationale retsforskrifter, vedrører blandt andet kraftudtag og skærme dertil; disse forskrifter er forskellige fra medlemsstat til medlemsstat; det er derfor nødvendigt, at alle medlemsstater, enten ved siden af eller i stedet for deres nuværende ordning, fastsætter ensartede bestemmelser, navnlig med henblik på, at EØF-standardtypegodkendelse i henhold til Rådets direktiv 74/150/EØF af 4. marts 1974 om tilnærmelse af medlemsstaternes lovgivning om godkendelse af landbrugs- og skovbrugshjultraktorer ( 4 ), senest ændret ved akten vedrørende Spaniens og Portugals tiltrædelse, kan anvendes på alle traktortyper; i Rådets resolution af 29. juni 1978 om De europæiske Fællesskabers handlingsprogram vedrørende sikkerhed og sundhed på arbejdspladsen ( 5 ) omhandles anvendelsen af principper til forebyggelse af ulykker i forbindelse med udformning og fremstilling af tekniske hjælpemidler, herunder hjælpemidler i landbruget; forskrifterne vedrørende kraftudtag og skærme dertil er af betydning for sikkerheden; indbyrdes tilnærmelse af medlemsstaternes lovgivning om landbrugs- og skovbrugshjultraktorer indebærer, at medlemsstaterne indbyrdes skal anerkende den kontrol, som hver af dem gennemfører på grundlag af de fælles forskrifter — UDSTEDT FØLGENDE DIREKTIV:

Artikel 1

1. Ved landbrugs- eller skovbrugstraktor forstås ethvert motordrevet køretøj med hjul eller med bælter, der har mindst to aksler, og hvis funktion i det væsentlige ligger i dets trækkraft, og som er særlig konstrueret til at trække, skubbe, bære eller drive visse redskaber, maskiner eller påhængskøretøjer bestemt til benyttelse i landbrugs- eller skovbrugsbedrifter. Den kan være indrettet til transport af gods og passagerer.

2. Dette direktiv finder kun anvendelse på de i stk. 1 definerede traktorer, der er forsynet med luftgummiringe, og som har mindst to aksler og en konstruktivt bestemt maksimalhastighed mellem 6 og ►M1 40 km/h ◄ .

Artikel 2

Medlemsstaterne kan hverken nægte EØF-standardtypegodkendelse eller national godkendelse af en traktor eller nægte eller forbyde salg, indregistrering, ibrugtagning eller brug af en traktor af grunde, der vedrører dens kraftudtag samt skærme dertil, såfremt disse opfylder forskrifterne i bilag I.

Artikel 3

Dette direktiv berører ikke medlemsstaternes mulighed for inden for traktatens rammer at foreskrive de krav, som de finder nødvendige for at sikre beskyttelse af arbejdstagere ved brug af de pågældende traktorer, for så vidt dette ikke indebærer ændringer af deres kraftudtag samt skærme dertil i forhold til dette direktivs forskrifter.

Artikel 4

Ændringer, der er nødvendige for tilpasning til den tekniske udvikling af forskrifterne i bilag I og af modellen for bilag til EØF-standardtypegodkendelsesskema i bilag II, vedtages efter fremgangsmåden i artikel 13 i direktiv 74/150/EØF.

Artikel 5

1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest 18 måneder efter dets meddelelse. De underretter straks Kommissionen herom. Dog finder forskrifterne i punkt 5.2 i bilag I først anvendelse fra den 1. oktober 1995.

2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv.

Artikel 6

Dette direktiv er rettet til medlemsstaterne.

BILAG I

DEFINITION OG ANVENDELSESOMRÅDE, ANSØGNING OM EØF-STANDARDTYPEGODKENDELSE, EØF-STANDARDTYPEGODKENDELSE, KRAFTUDTAGSTYPER OG FORSKRIFTER FOR KONSTRUKTION OG PLACERING AF KRAFTUDTAG OG SKÆRME DERTIL

1. DEFINITION OG ANVENDELSESOMRÅDE

1.1. Ved »kraftudtag« forstås traktordrivakslens endestykke, der er beregnet til overførsel af kraft til en maskine.

1.2. Forskrifterne i nærværende direktiv vedrører kun kraftudtag, som er defineret i punkt 1.1, og som er placeret bag på traktoren. Dog finder punkt 5.2 kun anvendelse på traktorer med en fast eller indstillelig mindstesporvidde på mindst 1 150mm på en af de trækkende aksler.

2. ANSØGNING OM EØF-STANDARDTYPEGODKENDELSE

2.1. Ansøgning om standardtypegodkendelse for en traktortype for så vidt angår dens kraftudtag og skærme dertil indgives af traktorfabrikanten eller dennes befuldmægtigede.

2.2. Ansøgningen skal være ledsaget af tegninger, i tre eksemplarer, i passende målestok og tilstrækkelig detaljeret, af de dele af traktoren, der er omhandlet i forskrifterne i dette direktiv.

2.3. En traktor, der er repræsentativ for den traktortype, som søges godkendt, eller de(n) del(e) af traktoren, som er nødvendig(e) for gennemførelsen af de kontrolforanstaltninger, der er foreskrevet i dette direktiv, indleveres til den tekniske tjeneste, som er ansvarlig for typegodkendelsen.

3. EØF-STANDARDTYPEGODKENDELSE

3.1. Et skema som vist i bilag II skal vedføjes EØF-standardtypegodkendelsskemaet for hver standardtypegodkendelse, som udstedes eller nægtes udstedt.

4. KRAFTUDTAGSTYPER

4.1. Kraftudtagenes specifikationer skal være i overensstemmelse med en af de i tabel 1 beskrevne typer:



4.2. Kraftudtagets omdrejningshastighed skal på passende vis kunne holdes konstant.

4.3. Når der er flere gear mellen motor og kraftudtag, skal enhver ændring i udvekslingen kunne registreres. Endvidere skal der ved konstruktionen træffes konkrete foranstaltninger for at sikre, at et utilsigtet gearskifte — navnlig til et højere omdrejningstal — ikke kan finde sted. Denne foranstaltning skal virke ved hver tilkobling.

4.4. Det valgte nominelle omdrejningstal for kraftudtaget skal til enhver tid være klart angivet.

5. FORSKRIFTER FOR KONSTRUKTION OG PLACERING

5.1. Kraftudtagets omdrejningsretning

Akslen skal dreje med uret set i traktorens fremadgående retning.

5.2. Frizone omkring kraftudtaget

Frizonen omkring kraftudtaget skal være i overensstemmelse med skitserne i figur 1 og de foreskrevne dimensioner i tabel 2.

Figur 1

Frizone omkring kraftudtaget



TABEL 2 Dimensioner for frizonen Type a min. b maks. c maks. f min. g min. i min. R sfærisk maks. α min. 1 76 80 60 120 240 280 76 55° 2 3 89 100 65 145 290 295 89 51°

5.3. Beskyttelse af kraftudtag

5.3.1. Beskyttelse

5.3.1.1. Kraftudtaget skal beskyttes ved hjælp af en skærm, der er fastgjort til traktoren, og som mindst skal omslutte kraftudtaget foroven og på de to sider, således som vist på figur 2, eller på anden måde, der sikrer en tilsvarende beskyttelse, f. eks. når kraftudtaget er anbragt i en fordybning på selve traktoren eller afskærmningen dannes af en aftagelig del (trækkrogsbeslag, tilkoblingsanordninger, etc.).

5.3.1.2. Skærmens dimensioner fastsættes alt efter kraftudtages type som vist i tabel 3.

5.3.1.3. Kraftudtaget skal desuden med henblik på beskyttelse af kraftudtaget, når dette ikke anvendes, omsluttes fuldstændigt af en ikke-roterende beskyttelsesordning, som skal leveres sammen med traktoren.

5.3.2. Skærmens specifikationer

5.3.2.1. Skærmen skal være således konstrueret, at den ikke vanskeliggør (men eventuelt letter) traktorens brug og vedligeholdelse. Vedligeholdelse skal kunne ske, uden at skærmen aftages.

5.3.2.2. De anvendte materialer skal være modstandsdygtige over for vejrliget, ikke miste deres mekaniske egenskaber under kuldepåvirkning og være tilstrækkelig holdbare.

5.3.2.3. Skærmen må ikke have spidser eller skarpe kanter; den må ikke have andre åbninger med diameter eller sidelængde på over 8 mm end den, der er nødvendig til fastgørelse af kæden på kraftoverføringsakslens rørskærm, og den skal kunne bære en vægt på 120 daN, bortset fra tilfælde hvor den er udformet således, at den ikke kan bruges som trinbræt.

Figur 2

Skærm for kraftudtag af type 1, 2 og 3



TABEL 3 Dimensioner for skærme til kraftudtag Type Skærmens dimensioner (1) (mm) a b ± 5 c ± 5 d ± 5 1 70 125 85 285 2 70 125 85 285 3 80 150 100 300 (1) Med hensyn til traktorer med to kraftudtag bagtil kan dimensionerne b og/eller d tilpasses således, at der stadig er tilsvarende frizone mellem akslerne og beskyttelsesskærmen.

BILAG II

MODEL

( 1 ) EFT nr. C 164 af 23. 6. 1983, s. 5.

( 2 ) EFT nr. C 307 af 14. 11. 1983, s. 104

( 3 ) EFT nr. C 341 af 19. 12. 1983, s. 2.

( 4 ) EFT nr. L 84 af 28. 3. 1974, s. 10.

( 5 ) EFT nr. C 165 af 11. 7. 1978, s. 3.